**CELOPLOŠNÉ TESTOVANIE COVID-19**

**V OBCI LIPTOVSKÉ REVÚCE**

V zmysle uznesenia KŠ bude v dňoch **31.10. 2020 a 01.11. 2020** prebiehať celoplošné testovanie na Covid-19 v čase od **07.00 – 13.00 a od 14.00 do 22.00.**

Oznamujeme občanom, že celoplošné testovanie v obci Liptovské Revúce sa uskutoční **v sobotu 31.10.2020 a v nedeľu 01.11.2020 v čase od 07:00 hod. do 22:00 hod. (posledný odber je plánovaný o 21:30 hod.)**v Telocvični pri Základnej škole s Materskou školou Liptovské Revúce  **podľa odporúčaného časového harmonogramu** :

**31.10.2020 (sobota) č. d. 1 – 402 od 07:00 – 21:30h**

**01.11.2020 (nedeľa) č. d. 404 – 783 od 07:00 – 21:30h**

v čase od 13:00 hod. do 14:00 hod. bude prebiehať dezinfekcia priestorov.

**Posledný odber je plánový o 21:30 hod. o 22:00 hod. bude odberné miesto zatvorené, aby sa mohlo vydezinfikovať a pripraviť na ďalší deň.**

Čas je orientačný, odporúčame ho dodržiavať, ale nie je to povinnosť. Testovanie je určené pre osoby od 10 rokov do 65 rokov. Ale ak by mali záujem sa zúčastniť aj starší občania tak sú vítaní.

**Nemusia sa zúčastniť testovania:**

* Osoby nad 65 rokov, ale musia byť v dobrovoľnej karanténe 10 dní.
* Deti, ktoré majú menej ako 10 rokov sa nemusia zúčastniť testovania vôbec.
* Ďalej občania, ktorí boli v posledných 90 dňoch pozitívne testovaní na COVID-19, autisti a onkologickí pacient. Dôležité je mať potvrdenie od lekára.
* Uznávané budú aj PCR testy, ktoré budú urobené v piatok.

**Čo si treba k testovaniu doniesť:**

* Občania od 15 do 65 rokov: **občiansky preukaz**
* Deti od 10 – 15 rokov:  **kartičku poistenca**
* Všetci občania: **svoje telefónne číslo mobil alebo pevná linka, ktoré je potrebné nahlásiť pri registrácii spolu s občianskym preukazom.**

**Postup testovania na odbernom mieste:**

1. Po vstupe do odberného miesta si vydezinfikujte ruky. Dezinfekčné prostriedky budú na mieste k dispozícii.
2. Určenému pracovníkovi sa preukážete občianskym preukazom, osoby od 10 do 15 rokov sa preukážu preukazom poistenca.
3. Prebehne registrácia, po registrácii dostanete pridelené číslo a vreckovku.
4. Vysmrkáte sa a odkašlete v priestore na to určenom.
5. Zdravotníkovi odovzdáte pridelené číslo.
6. Zdravotník Vám následne odoberie vzorku z nosohltana jemnou tyčinkou.
7. Na výsledky počkáte vo vyhradenom priestore.
8. Zdravotník Vás privolá podľa prideleného čísla k pracovisku.
9. Opäť predložíte zdravotníkovi občiansky preukaz.
10. Zdravotník vypíše certifikát, kde vyznačí výsledok Vášho testu.
11. Zdravotník Vám odovzdá certifikát v zatvorenej obálke, kde bude poučenie, čo robiť v prípade negatívneho a pozitívneho výsledku.
12. V prípade pozitívneho výsledku odchádzate do domácej 10-dňovej karantény.